На основу члана 37. Статута Града Ниша (''Службени лист Града Ниша'', број 88/2008),

Скупштина Града Ниша, на седници одржаној \_\_\_\_\_\_\_\_\_2014. године, доноси

**Р Е Ш Е Њ Е**

**I ДАЈЕ СЕ САГЛАСНОСТ** на Извештај о реализацији годишњег Програма пословања Пословног удружења Зона Унапређеног Пословања „Нишка Варош“ Ниш за 2013. годину, који је усвојен Одлуком Управног одбора број 02/2014 од 20.08.2014. године.

**II** Решење доставити: Пословном удружењу Зона Унапређеног Пословања „Нишка Варош“ Ниш, Управи за комуналне делатности, енергетику и саобраћај и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_\_\_\_\_\_\_\_\_

У Нишу,\_\_\_\_\_\_\_2014. године

**СКУПШТИНА ГРАДА НИША**

 **ПРЕДСЕДНИК**

 **Проф. др Миле Илић**

**О б р а з л о ж е њ е**

 Управни одбор Пословног удружења Зона Унапређеног Пословања ''Нишка Варош'' Ниш на седници одржаној дана 20.08.2014. године Одлуком број 02/2014 усвојио је Извештај о реализацији годишњег Програма пословања за 2013. годину и исти доставио Управи за комуналне делатности, енергетику и саобраћај на даљи поступак.

 Извештај је израђен у складу са чланом 4 Уговора о регулисању међусобних права и обавеза број 2998/2008-01 од 25.12.2008. године, закљученог између Града Ниша и ПУ Зона Унапређеног Пословања ''Нишка Варош'' Ниш, којим је прописана обавеза достављања Извештаја о реализацији годишњег Програма пословања по пројектима са спецификацијом трошкова.

 Усвајање достављеног Извештаја било је условљено како променом менаџмента Удружења, као и динамиком уплата средстава од стране Града Ниша (средствима из буџета Града Ниша за 2014. годину реализована су задужења Града према Удружењу по пројектима из 2012. године (II, III и IV квартал), као и пројекти из 2013. године (I квартал).

 Средствима у укупном износу од 432.545,00 динара Град Ниш је у потпуности измирио дуговања према ПУ Зона Унапређеног Пословања ''Нишка Варош'' Ниш, те су и обавезе Удружења према добављачима реализоване.

 Из наведених средстава у I кварталу 2013. године финансиран је Пројекат активног маркетиншког приступа, који обухвата медијску промоцију, редовно ажурирање и иновирање интернет презентације, као и израду мултимедијалне презентације Казанџијског сокачета у укупном износу од 80.000,00 динара.

 Такође, поред трошкова везаних за ангажовање спољних извршилаца, Извештајем су обухваћени и трошкови за обезбеђење канцеларијског материјала, комуникације, превоза итд. у укупном износу од 37.205,00 динара.

 Имајући у виду да извештај о реализацији годишњег Програма пословања Пословног удружења Зона Унапређеног Пословања ''Нишка Варош'' Ниш за 2013. годину садржи неопходне елементе, Управа за комуналне делатности, енергетику и саобраћај израдила је решење као у диспозитиву.

УПРАВА ЗА КОМУНАЛНЕ ДЕЛАТНОСТИ,

ЕНЕРГЕТИКУ И САОБРАЋАЈ

НАЧЕЛНИК

 Миодраг Брешковић